দেশের সামগ্রিক শিক্ষা ব্যবস্থা নিয়ে ফের উষ্মা প্রকাশ রাষ্ট্রপতির। আজ রাজভবনে এক অনুষ্ঠানে যোগ দিয়েছিলেন প্রণব মুখোপাধ্যায়। তিনি বলেন, আগের থেকে শিক্ষার মান এখন অনেকটাই পড়েছে।
 ওয়েব ডেস্ক: দেশের সামগ্রিক শিক্ষা ব্যবস্থা নিয়ে ফের উষ্মা প্রকাশ রাষ্ট্রপতির। আজ রাজভবনে এক অনুষ্ঠানে যোগ দিয়েছিলেন প্রণব মুখোপাধ্যায়। তিনি বলেন, আগের থেকে শিক্ষার মান এখন অনেকটাই পড়েছে। রাষ্ট্রপতি হওয়ার পর থেকে বার বার শিক্ষা ব্যবস্থার মান নিয়ে উষ্মা প্রকাশ করেছেন। রবিবার ফের একবার শিক্ষার মান নিয়ে সরব রাষ্ট্রপতি প্রণব মুখোপাধ্যায়। রাজভবনে স্মারক বক্তৃতায় শিক্ষাদানের মান নিয়ে মুখ খুললেন তিনি। তাঁর বক্তব্য,বর্তমানে শিক্ষাদানের মান পড়েছে। প্রযুক্তির মাধ্যমে বিভিন্ন শিক্ষা প্রতিষ্ঠানে শিক্ষকদের আকাল মেটানো সম্ভব বলে মত প্রণব মুখোপাধ্যায়ের। পাশাপাশি, উন্নয়নমূলক গবেষণার ঘাটতি নিয়েও ক্ষোভ প্রকাশ করেন রাষ্ট্রপতি। বক্তব্য রাখতে গিয়ে বার বারই নস্টালজিক হয়ে পড়ছিলেন প্রণব মুখোপাধ্যায়। ফিরে যাচ্ছিলেন নিজের ছাত্রাবস্থায়। রাষ্ট্রপতির আক্ষেপ,বর্তমানে দূরত্ব বাড়ছে ছাত্র-শিক্ষকের।